Løpetrening

Vi kombinerer ukentlige joggeturer med enkel intervalltrening. Det er åpent for alle og det er fritt fram for å delta på kun joggetur eller kun intervalltrening.

Hver gang møtes vi utenfor hovedbygningen klokka 15 (15:30 vintertid). Destinasjonen skifter vi for å gi en variert utfordring. Frognerparken og Voldløkka har ganske flatt terreng, mens Sognsvann byr på en mer krevende oppoverbakke. Joggeturen fungerer som en god oppvarming for intervalltreninga som vi gjør etterpå. I intervalltreninga er ikke målet å løpe veldig fort, men å finne sitt eget optimale treningstempo (uten å få melkesyre). Vi løper et par minutter per intervall og gjentar dette opptil 10 ganger med en pause mellom. Alle løper helt naturlig i forskjellig hastighet, så vi samles i pausene mellom intervallene.

Du kan selv melde deg på gruppa for å motta oppdateringer og kalenderinvitasjon til treningene.

Kontaktpersoner er ketil.tunheim@met.no og trond.hetland@met.no.